Middelsstore (8-20 millimeter), lange og smale, sylindriske, blanke, brunsvarte løpebiller. Kjevene er slanke og nesten så lange som resten av hodet. Hode, pronotum og dekkvinger er omtrent like brede. Fasettøynene er små og rundede, antennene tynne og kortere enn hode + pronotum. Pronotum er rektangulært sett ovenfra, litt lengre enn bredt. Dekkvingene er jevnbrede, nokså smale, med tydelige punkstriper. Beina er forholdsvis korte.